Варшавскый пакт

Варшавскый пакт, уряднов назвов Договор приятельства, кооперации и взаемной помочи,  Warsaw Treaty Organization— была военска организация середньоевропскых и восточноевропскых комунистичных держав, створена в року 1955 в Варшавѣ под доминациев СССР яко одповѣдь на вступ Западной Германии до НАТО.Большой энциклопедический словарь, с. 194.

Обсяг договораДоговор подписали 14. мая 1955 в Варшавѣ Албания, Болгария, ГДР,  Мадярщина, Польща, Румыния, СССР и Чехословакия. Мотивациев было гарантованя беспекы держав участниць и утриманя миру в Европѣ перед грозбов, котру представляла чинность НАТО. В припадѣ нападу на едну из держав участниць, иншы повиновали ся подати жертвѣ нападу вшитку потребну неодкладну помочь включно зо збройныма силами. Штаб-квартира и Военна рада Варшавского пакту были улокованы в Москвѣ, СССР. Договор мав платность на 30 рокы, але 26. апрѣля 1985 быв пролонгованый на 20 рокы. В року 1987 была прията военна доктрина пакта, котра мала оборонный характер.

Роспад пактаВ договорѣ было упомянуто, же буде он роспущеный, начим буде досягнута згода меджи западным и восточным блоками о колективной беспецѣ. Совѣтскы гарнизоны, розмѣщены в Польщи и Мадярщинѣ были объектом ненависти в протестах обывательства тых держав в року 1956.Encyclopaedia Britannica (online) В року 1956 СССР выхосновав договор при збройном засягу в Мадярщинѣ.Гордиенко Д. В. Наслѣдком идеологичных незгод Албания од року 1962 не участнила ся в чинности пакта. 
Пражска ярь (1968) была далшым припадом военского засягу держав участниць до внуторных подѣй в членской державѣ; Албания и Румыния одрекли участь в операции, наступно Албания денонсовала договор. По падѣ комунистичных режимох в державах членках (1989) Варшавскый пакт став ся мертвым, 1. юла 1991 в Празѣ лидеры членскых держав декларовали його роспуск.

 Жерела и одказы 
 Большой энциклопедический словарь. Главный редактор А. М. Прохоров — Москва: Советская энциклопедия, 1993. — 1630 с.  



 Референции 

Катеґорія:Военны блокы